CELEX: C2007/056/22
Language: fi
Date: 2007-03-10 00:00:00
Title: Asia C-493/06 P: Valitus, jonka Tesco Stores Ltd on tehnyt 30.11.2006 asiassa T-191/04, MIP Group Intellectual Property GmbH & Co. KG v. sisämarkkinoiden harmonisointivirasto (tavaramerkit ja mallit) (SMHV), 13.9.2006 annetusta ensimmäisen oikeusasteen tuomioistuimen (kolmas jaosto) tuomiosta

10.3.2007   
            
            
               FI
            
            
               Euroopan unionin virallinen lehti
            
            
               C 56/13
            
         Valitus, jonka Tesco Stores Ltd on tehnyt 30.11.2006 asiassa T-191/04, MIP Group Intellectual Property GmbH & Co. KG v. sisämarkkinoiden harmonisointivirasto (tavaramerkit ja mallit) (SMHV), 13.9.2006 annetusta ensimmäisen oikeusasteen tuomioistuimen (kolmas jaosto) tuomiosta
   (Asia C-493/06 P)
   (2007/C 56/22)
   Oikeudenkäyntikieli: englanti
   Asianosaiset
   
      Valittaja: Tesco Stores Ltd (edustajat: solicitor E. Kelly ja barrister S. Malynicz)
   
      Muut osapuolet: sisämarkkinoiden harmonisointivirasto ja MIP Group Intellectual Property GmbH & Co. KG
   Vaatimukset
   Kantaja vaatii yhteisöjen tuomioistuinta
   
               —
            
            
               kumoamaan ensimmäisen oikeusasteen tuomioistuimen asiassa T-191/04 13.9.2006 antaman tuomion.
            
         
               —
            
            
               velvoittamaan vastapuolen korvaamaan Tescolle valitusmenettelystä ja ensimmäisen oikeusasteen tuomioistuimessa käydystä menettelystä aiheutuneet kulut.
            
         Oikeudelliset perusteet ja pääasialliset perustelut
   Valittaja väittää, että riidanalainen tuomio on kumottava sillä perusteella, että ensimmäisen oikeusasteen tuomioistuin on tehnyt menettelyllisen virheen valittajan vahingoksi ja että se on toiminut yhteisön oikeuden vastaisesti. Valittaja vetoaa erityisesti seuraaviin seikkoihin:
   
               1.
            
            
               Yhteisön tavaramerkistä annetun asetuksen (1) 8 ja 42 artiklassa ei edellytetä, että väitteentekijä näyttää toteen mitään väitteen edellytyksiä väiteajan jälkeen. Oikea ja oikeusvarmuuden mukainen tulkinta säännöksistä edellyttää, että väitteentekijä näyttää toteen edellytykset, kuten omistuksen ja aikaisemman oikeuden olemassaolon kerran ja vain kerran, eli väiteaikana.
            
         
               2.
            
            
               Yhteisön tavaramerkistä annetun asetuksen N:o 40/94 täytäntöönpanosta 13.12.1995 annetun komission asetuksen (EY) N:o 2868/95 (2) 15, 16 ja 20 sääntö eivät edellyttäneet, että väitteentekijä esittää aikaisemmasta tavaramerkistä mitään muita todisteita kuin ne, jotka on jo esitetty, ja erityisesti niissä ei asetettu sille minkäänlaista velvollisuutta osoittaa, että aikaisemman tavaramerkin rekisteröinti on uudistettu väiteajan jälkeen.
            
         
               3.
            
            
               Tescolla oli perusteltu luottamus siihen, että sen ei edellytetty toimittavan lisää todisteita aikaisemmasta oikeudestaan jo toimitettujen todisteiden lisäksi.
            
         
               4.
            
            
               Se, että Tescon edellytettäisiin todistavan rekisteröinnin uudistaminen 28.1.2000, 24.2.2000, 13.6.2000 tai jopa 23.10.2000 merkitsisi, että Tescon edellytettäisiin takautuvasti todistavan jotain sellaista, mitä sen ei mainittuina ajankohtina kansallisen lainsäädännön mukaan joko ollut mahdollista tehdä ja/tai mitä sen ei edellytetty tekevän.
            
         
               5.
            
            
               Ensimmäisen oikeusasteen tuomioistuimessa käydyssä menettelyssä oli virheitä, joista aiheutui haittaa Tescolle, koska a) SMHV pyrki turvautumaan sellaiseen versioon sen väitemenettelyä koskevista ohjeista, joka ei ollut käytössä asianomaisena ajankohtana ja b) SMHV esitti perusteita, jotka ylittivät riidan kohteen, sellaisena kuin se oli määritelty asianosaisten välillä.
            
         
      (1)  EYVL L 11, s. 1.
   
      (2)  EYVL L 303, s. 1.